Üliõpilaskonna esinduse koosolek on otsusevõimeline, kui on koos esinduse hääleõiguslikkude liikmete enamus. Otsus loetakse vastuvõetuks, kui selle poolt on üle poole koosolevaist hääleõiguslikest liikmeist. Üliõpilaskonna põhikirja vastuvõtmisel ja muutmisel ja kõigile üliõpilastele kohuslikkude korralduste andmisel on nõutav ¾ koosolevate hääleõiguslikkude liikmete pooltolemine, mis ei või olla vähem kui esinduse hääleõiguslikkude liikmete enamus. ¼ esinduse hääleõiguslikkude liikmete nõudmisel on esindus enne otsuse tegemist ülestõstetud küsimuses kohustatud ära kuulama üliõpilaskonna vanematekogu arvamuse.